I oktober ble en Uber-sjåfør i 40-årene dømt i Drammen tingrett for brudd på Yrkestransportloven. Han tilsto å ha kjørt 1145 oppdrag for det omstridte selskapet.

I en kjennelse i Borgarting lagmansrett ga politiet rett til å inndra førerkortet til en Uber-sjåfør i 30-årene.

– En faktisk avklaring



På dette grunnlag mener politiet de har fått den avklaringen de lenge har etterlyst.

– Jeg mener dette er en faktisk avklaring, sier politiinnspektør Ole Rasmus Knudsen ved påtaleavsnittet ved Seksjon for trafikk- og sjøtjeneste, til Dagens Næringsliv.

Han viser til at politiet har mulighet til å forsøke å straffe passasjerer for medvirkning til straffbar handling, men at dette ikke vil bli prioritert.

Les også: Toyota satser på Uber – Volkswagen velger Gett

Avskiltet



Det siste året har politiet avskiltet bilene til sjåfører som tas for å kjøre for drosje-apper som Haxi og Uber i Norge.

– Den som driver persontransport mot betaling uten løyve kan ilegges forelegg for dette, og risikerer at førerkortet inndras og at det nedlegges bruksforbud på bil. Det gjelder også i tilfeller der oppdragene er formidlet ved hjelp av internett og applikasjon, uttalte politiinspektør Ole Rasmus Knudsen i Oslo politidistrikt til NTB i oktober.

Selskapet skal ha tapt 520 millioner dollar i første kvartal i 2016, for deretter å tape enda 750 millioner dollar i andre kvartal, ifølge medieselskapet Bloomberg.

Selskapet skal være verdsatt til 60 milliarder dollar. I dag opererer Uber i 500 storbyer i 66 land.

Les også: Uber skal ha tapt over 1 milliard dollar i år

– Fortsatt uavklart



Advokat Jens-Henrik Lien i advokatfirmaet Mageli representerer Uber-sjåførene i Norge.

– Det spørsmålet som fortsatt er uavklart per i dag er hvorvidt det å kjøre noen få turer nå og da er tilstrekkelig til å være en overtredelse. Ingen av disse sakene har satt skyldspørsmålet på spissen, sier Lien til Dagens Næringsliv.

Han avviser imidlertid å kommentere om det å kjøre regelmessig for Uber innebærer regelbrudd.

Les også: Uber inngår nytt gigantforlik

Norske taxier tar opp kampen mot Uber med Vipps-betaling